
Répáshuta Község Önkormányzata

3559 Répáshuta, Kossuth út 2.

38-9/2012.




     JEGYZŐKÖNYV 

Készült Répáshuta Község Önkormányzata Képviselő-testületének 2012. május 30. napján 18.00 órakor kezdődő üléséről.

Jelen vannak:
Mátrai Károly polgármester


Telekes Gábor alpolgármester


Erdős Tamás önkormányzati képviselő


Kátai Imre


„


Petőfi Valéria

„


Dr. Hegyközi Béla körjegyző

A polgármester köszönti a képviselő-testületet. Megállapítja, hogy az ülés határozatképes, azt megnyitja.

Ismerteti a napirendet:

1./ Aktuális kérdések megvitatása

     Előadó: Mátrai Károly polgármester


       Dr. Hegyközi Béla körjegyző
A napirendi ponttal valamennyi képviselő egyetért.

- A polgármester előadja, hogy a Borsod-Abaúj-Zemplén Megyei Kormányhivatal tájékoztatta az önkormányzatokat, hogy döntsenek arról, hogy kívánnak-e önkéntesen, önkormányzati forrás felhasználásával kormányablakot kialakítani.

A másik kérdés, hogy a település milyen gyakorisággal tartja indokoltnak ügysegéd közreműködését.

A polgármester előadja, hogy kormányablak működtetése ilyen kis településen nem indokolt, annak finanszírozását egyébként sem tudná az önkormányzat kigazdálkodni.

A hivatalban minden nap teljes munkaidőben van ügyfélfogadás. Véleménye szerint az ügysegéd ügyfélfogadásának is ehhez kell igazodnia.

Észrevétel nem hangzott el.

Ezt követően a képviselő-testület 5 egyhangú igen szavazattal a következő határozatot hozta:

Répáshuta Község Képviselő-testületének

18/2012.(V.30.) Önkormányzati Határozata

Tárgy: Kormányablak kialakításának megtárgyalása

Répáshuta Község Önkormányzat Képviselő-testülete úgy határozott, hogy önkéntesen, önkormányzati forrás felhasználásával nem kíván kormányablakot kialakítani.

Megbízza a polgármestert, hogy a döntésről tájékoztassa a Borsod-Abaúj-Zemplén Megyei Kormányhivatalt.

Határidő: 2012. június 1.

Felelős: Mátrai Károly polgármester

- Ezt követően a körjegyző ismerteti a Bükki Szlovák Nemzetiségi Általános Iskola és Óvoda igazgatójának előterjesztését a 2012/2013 tanévet érintő oktatásszervezési változással kapcsolatban. A bükkszentkereszti iskolában az első évfolyamra 7 tanuló iratkozott be, a negyedik osztályban 4 tanuló lesz. A minimális osztálylétszám 8 fő. Javasolja a 2012/2013-as tanévben az 1. és 4. osztály összevonását. Eddig az 1. és 2. osztály volt összevonva. 

Az 5. osztályban 7 tanuló lesz, ezért a készség tantárgyak tekintetében részösszevonást javasol. E tekintetben az alapító okiratot is ki kell egészíteni.
Észrevétel nem hangzott el.

Ezt követően a képviselő-testület 5 egyhangú igen szavazattal a következő határozatot hozta:
Répáshuta Község Képviselő-testületének

19/2012.(V.30.) Önkormányzati Határozata

Tárgy: Az általános iskola 2012/2013-as tanév osztályszervezési változásai

Répáshuta Község Önkormányzat Képviselő-testülete úgy határozott, hogy a Bükki Szlovák Nemzetiségi Általános Iskola és Óvoda bükkszentkereszti iskolájában a 2012/2013-as tanévben az alsó tagozaton az 1. és 4. osztályok kerülnek összevonásra.

A felső tagozaton az 5. és 6. osztályban a készség tantárgyak kerülnek összevonásra.
Az alapító okirat 15. pontja az alábbi mondattal egészül ki:

„Felső tagozat 5-6 évfolyamán részösszevonás.”
Határidő: 2012. szeptember 1.

Felelős: Telekes Józsefné intézményvezető

- A polgármester előadja, hogy 2012. június 1. napjától Mátrai János szeretné bérelni az önkormányzat tulajdonát képező kempinget. A kempinget jelenleg Ládi Attila, a kérelmező veje bérli, de bérleti jogáról 2012. május 31. napjával írásban lemondott. Mátrai János változatlan feltételekkel bérelné a kempinget. Kérése továbbá, hogy még 1 db faházat építhessen, ehhez is a képviselő-testület hozzájárulása szükséges. 
A polgármester ismerteti a bérleti szerződés tervezetét.

Javasolja a bérleti szerződés megkötését.

Észrevétel nem hangzott el.

Ezt követően a képviselő-testület 5 egyhangú igen szavazattal a következő határozatot hozta:

Répáshuta Község Képviselő-testületének

20/2012.(V.30.) önkormányzati határozata
Tárgy: Kemping bérbeadása
Répáshuta Község Önkormányzatának Képviselő-testülete úgy határozott, hogy a tulajdonát képező répáshutai 184. helyrajzi szám alatt nyilvántartott 8756 m2 térmértékű kemping megnevezésű ingatlant bérbe adja Mátrai János 3559 Répáshuta, Kossuth út 24. szám alatti lakos részére.

A bérleti szerződést a határozat melléklete tartalmazza.

Felhatalmazza a polgármestert a bérleti szerződés aláírására.

Határidő: folyamatos

Felelős: polgármester, körjegyző

Ezt követően a képviselő-testület 5 egyhangú igen szavazattal a következő határozatot hozta:
Répáshuta Község Képviselő-testületének

21/2012.(V.30.) önkormányzati határozata

Tárgy Kemping területén történő építéshez hozzájárulás
Répáshuta Község Önkormányzatának Képviselő-testülete úgy határozott, hogy a bérbe adott kemping területén (Répáshuta, 184/2. hrsz.) Mátrai János (3559 Répáshuta, Kossuth út 24.) bérlő az alábbi tevékenységet, illetve építkezést folytassa:

- Építési tevékenységet, illetve építkezést folytathat, kivitelezhet 1 db faházat.

A képviselő-testület felhatalmazza a polgármestert a hozzájáruló nyilatkozat aláírására.

Határidő: 2012. június 1.

Felelős: polgármester
Ezt követően a polgármester megköszöni a részvételt és az ülést bezárja.
Kmf.


Mátrai Károly
Dr. Hegyközi Béla


polgármester
körjegyző

